burgasdotpro/wikipedia huggingface dataset:
Lonely

Lonely môže byť:
Koncertná rezidencia

Koncertná rezidencia je označenie pre sériu koncertov, ktoré sa na rozdiel od koncertného turné odohrávajú iba na jednom mieste. Časté sú na Las Vegas Strip, kde už v 40. rokoch 20. storočia týmto spôsobom vystupoval Liberace, pričom v nasledujúcej dekáde tak činil Frank Sinatra. Liberace za svoje rezidencie dostával zaplatených približne 50 tisíc dolárov týždenne (neskôr mu bolo platených až 300 tisíc dolárov týždenne). V rokoch 2003 až 2007 odohrala speváčka Céline Dion celkom 717 predstavení v rámci rezidencie v Koloseu v Caesars Palace. Hoci hlavným mestom, kde koncertné rezidencie prebiehajú, je Las Vegas, v menšej miere sú organizované aj v ďalších mestách. Napríklad spevák Bruce Springsteen odohral v rokoch 2017 až 2018 rezidenciu v New Yorku pod názvom Springsteen on Broadway (päť koncertov týždenne od októbra 2017 do júna 2018).
Od roku 2010 prijalo ponuky na koncetné rezidencie množstvo ďalších významných interpretov ako sú EDM dídžeji Tiesto a Calvin Harris, pop a R&amp;B interpreti (vrátane Adele, Jennifer Lopez, Diana Ross, Katy Perry, Usher a Mariah Carey) a rockové kapely (ako napr. Def Leppard a Aerosmith). Ku koncu dekády sa k nim pridali i hip-hopoví interpreti ako Drake a Cardi B.
Najnavštevovanejšie koncertné rezidencie.
Michael Jackson predal 13. marca 2009 za štyri hodiny rekordných 750 000 vstupeniek na svoju koncertnú rezidenciu This Is It v O2 Arene v Londýne, ktorá bola nakoniec zrušená kvôli jeho smrti.
Adele so svojou koncertnou rezidenciou v Mníchove drží rekord v najvyššiej návštevnosti zo všetkých koncertných rezidencií mimo Las Vegas s viac ako 730 000 predaných lístkov za 10 rezidenčných šou.
Pavelkov potok

Pavelkov potok je vodný tok v Kysuckej vrchovine na území okresu Čadca. Je to pravostranný prítok Harvelky s dĺžkou približne 3 km. Preteká územím Chránenej krajinnej oblasti Kysuce.
Priebeh toku.
Potok pramení na severovýchodnom okraji Kysuckej vrchoviny, v geomorfologickom podcelku Vojenné, na južných svahoch Mrvovej Kykuly (), v nadmorskej výške približne Severne od prameňa prechádza cesta II/520, spájajúca Kysuce s Oravou. Od prameňa tečie južným smerom lesnatým územím a v lokalite Pod grapami vytvára oblúk na juhovýchod. Týmto smerom pokračuje bývalou osadou Krchovci a následne, v nadmorskej výške cca priberá svoj najvýznamnejší prítok s názvom Malá Oselnica. Mení smer toku na juhozápad, priberá pravostranný prítok spod Prievalu () a opäť mení smer toku na južný. Na dolnom toku sa výrazne vlní, križuje starú cestu na Oravu a v nadmorskej výške cca ústí pravostranne do Harvelky, prítoku rieky Bystrica. Potok má okrem Malej Oselnice najmä menšie bezmenné prítoky.
Celé údolie ktorým potok preteká, patrilo zaniknutej obci Harvelka a bolo kvôli výstavbe vodárenskej nádrže a vytvoreniu ochranného pásma vodného zdroja vysídlené. Dnes tak Pavelkov potok pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má len niekoľko menších bezmenných prítokov.
Charinos (hrnčiar)

Charinos () bol atický hrnčiar, činný približne v rokoch 525 až 500 pred Kr.
Charinos sa podpísal ako hrnčiar (ΧΑΡΙΝΟΣ ΕΠΟΙΕΣΕ – Charinos zhotovil) na osem keramických nádob. Známe sú napr. jeho krásne prepracované oinochoai v tvare ženskej hlavy s jemnou maľovanou výzdobou (múzeá v Berlíne, Londýne a Petrohrade.), rytón v tvare baranej hlavy (Virginia Museum of Fine Arts, 21,2) a pripisuje sa mu (na základe štylistiky) aj tzv. "janiform" kantharos v tvare spojených ženských hláv (Metropolitan Museum of Art, New York). Britský znalec umenia John Beazley pomenoval po hrnčiarovi Charinovi na základe štýlu práce jednu skupinu váz s hlavami – "C - trieda Charinos" ( „C - Charinos Class“).
Hoci niektorí znalci spájajú oinochoai v tvare ženskej hlavy s aténskymi symposiami, väčšina známych nálezov pochádza z hrobov a svätýň, mnohé z Etrúrie. Patrí medzi ne i oinochoé v tvare ženskej hlavy (červenofigúrové na bielom podklade) podpísané hrnčiarom Charinom, ktoré objavili v tarquinskej hrobke (Tarquinia, Museo Archeologico Nazionale, inv. č. RC 6845). Táto nádoba sa našla poškodená (vo fragmentoch) spolu s (rovnako rozbitou) nadrozmernou červenofigúrovou čašou (tzv. kylix) pripisovanou Brygovmu maliarovi.
Východokarpatská operácia

Východokarpatská operácia bola útočná operácia sovietskeho 1. ukrajinského frontu a 4. ukrajinského frontu v dňoch 8. septembra28. októbra 1944 počas druhej svetovej vojny. Červená armáda oslobodila Podkarpatskú Rus, a prenikla na východné Slovensko, no nepodarilo sa im spojiť sa so silami Slovenského národného povstania.
Východokarpatská operácia zahrňovala dve oddelené operácie:
Nemecké sily v predstihu pred začiatkom bojov odzbrojili slovenskú východoslovenskú armádu (tzv. operácie Kartoffelernte). Slovenské národné povstanie v tyle nemeckých vojsk bolo do 28. októbra 1944 porazené. Dôvody viesť vyčerpávajúce útočné boje preto pominuli a sovietske a československé vojská zastavili v tomto úseku frontu svoje ofenzívne akcie.
Paul Piot

Paul Piot (* 30. apríl 1924, Avignon – † 27. február 2004, Saint-Nazaire) bol francúzsky skladateľ, hudobník, producent a dirigent.
Životopis.
Bol jedným z prvých producentov Dicka Riversa. Ako jazzový hudobník zložil v 70. a 80. rokoch množstvo inštrumentálnych skladieb, vrátane zvučiek pre film a televíziu. V 70. rokoch päťkrát spolupracoval ako hudobný dirigent na filmoch skupiny Les Charlots. Piot bol vedúci francúzskeho orchestra Paul Piot Et Son Orchester.
Fabrika na oficierov

Fabrika na oficierov () je vojnový román od prusko-nemeckého spisovateľa Hansa Hellmuta Kirsta.
Slovenské vydanie.
V slovenčine kniha vyšla dvakrát. Po prvý krát v roku 1968 ako jednodielna kniha, v edícii SPKK ("zv. 231"). Druhý krát v roku 1987 vyšla rozdelená na dva diely, vo vyššom náklade, v edícii RETRO ("zv. 46").
Dej.
Dej románu sa síce odohráva v roku 1944, ale jeho miestom je dôstojnícka škola v zázemí, kde temer nedolieha vojna, kde nepoznajú strach a úzkosť frontových vojakov, vystavených kanonáde a krížovej paľbe.
Ide o príbeh priam detektívny: Hladinu pomerne pokojného života v škole naruší smrť dôstojníka Barkowa.
Dôstojnícki čakatelia netušia, prečo ich veliteľovi školy generálmajorovi Modersohnovi tak veľmi záleží na vyšetrení okolností tejto smrti - kým nadporučík Krafft, poverený vedením vyšetrovania, nezistí, že išlo o vraždu.
A potom už udalosti dostávajú rýchly spád. Dozvieme sa nielen meno vraha, ale aj príčiny jeho činu, ba i dôvod, pre ktorý sa generálmajor tak horlivo zaujímal o túto záhadu.
360tka

360tka (štylizované ako 360°) alebo 360tka.sk je slovenský spravodajský spoločensko-politický internetový portál, za ktorým stojí bývalý moderátor relácie TV Markíza "Na telo" Michal Kovačič. Prevádzkuje ho spoločnosť 360.media j. s. a. so sídlom v bratislavskom Starom Meste.
Platforma bola oficiálne spustená v Medzinárodný deň študentstva a na 35. výročie začiatku nežnej revolúcie, 17. novembra 2024, o 19. hodine. Hosťami prvej debaty Michala Kovačiča boli Milan Kňažko, Václav Moravec a Fero Joke.
360tku tvorí sedemčlenná redakcia zložená zo skúsených televíznych profesionálov. Debaty si vzal na starosť moderátor Michal Kovačič, rozhovory a reportáže Adel Ghannam a investigatívu Barbora Šišoláková.
Na spustenie a prvý rok prevádzky platformy bolo na crowdsourcingovom portáli Donio počas 29 dní vyzbieraných celkovo 594-tisíc eur od 16 470 darcov. Pre dlhodobé financovanie projekt počíta s predplatiteľmi, ktorým v čase spustenia ponúkal predplatné na štyri týždne za 6,90 eura, ročné predplatné vo výške 74,90 eura a klubové predplatné za 109 eur zahŕňajúce aj vstupy na debaty.
Malá Oselnica

Malá Oselnica je menší vodný tok v Kysuckej vrchovine na území okresu Čadca. Je to ľavostranný prítok Pavelkovho potoka s dĺžkou približne 2,2 km. Preteká územím Chránenej krajinnej oblasti Kysuce.
Priebeh toku.
Potok pramení na severovýchodnom okraji Kysuckej vrchoviny, v geomorfologickom podcelku Vojenné, v lokalite U Labušov, v nadmorskej výške približne Severovýchodne od prameňa leží na hrebeni okraj osady Kubínska, patriacej k obci Oravská Lesná, ktorou prechádza spojnica Kysúc a Oravy, cesta II/520. Od prameňa tečie juhozápadným smerom lesnatým územím a onedlho priberá prvý a následne aj druhý pravostranný prítok. Pokračuje lokalitou Romanovci a stále juhozápadným smerom tečie do lokality Krchovci, kde v nadmorskej výške cca ústi ako ľavostranný prítok Pavelkovho potoka. Potok má len krátke bezmenné prítoky.
Celé údolie ktorým potok preteká, patrilo zaniknutej obci Harvelka a bolo kvôli výstavbe vodárenskej nádrže a vytvoreniu ochranného pásma vodného zdroja vysídlené. Dnes celá oblasť patrí do katastra obce Nová Bystrica v okrese Čadca v Žilinskom kraji.
Deviatnik

Deviatnik môže byť:
Novéna

Novéna (z lat. "novem"deväť) alebo deviatnik je v Katolíckej cirkvi deväťdňová verejná alebo súkromná pobožnosť. Verejná novéna môže byť spojená s omšami a duchovným programom, súkromnú novénu tvorí najmä opakovaná osobná modlitba. Novéna typicky slúži ako duchovná príprava na určitý liturgický sviatok ale môže byť spojená s prosbami o konkrétny úmysel, ako napríklad napríklad novéna za nájdenie zamestnania. Veriaci sa v novéne môže utiekať priamo k Bohu, ale aj k Panne Márii alebo aj ku svätcovi ako prostredníkovi. Veľkej obľube sa novény tešili v období baroka, hoci zmienky o nich vidno už v stredoveku. Číslica deväť odkazuje na plnosť a deväť anjelských zborov. 
Podľa populárneho názoru vykonali prvú novénu už apoštoli a Panna Mária, keď na pokyn Ježiša Krista deväť dní zotrvávali v modlitbách a chystali sa na príchod Duch Svätého (Sk 1,1214). Táto tzv. svätodušná novéna je však dnes obsiahnutá v pokoncilových "Všeobecných smerniciach o liturgickom roku a o kalendári" (1969), podľa ktorých (bod 26): "„Všedné dni po Nanebovstúpení až po sobotu pred slávnosťou Zoslania Ducha Svätého včítane sú prípravou na príchod Utešiteľa Ducha Svätého.“" Všetky všedné dni v tomto období majú vlastné omšové formuláre, pripomínajúce Kristove zasľúbenia o zoslaní svojho Ducha. Katolícka cirkev sa prostredníctvom tejto novény symbolicky pripája k Ježišovým apoštolom. Podľa Danneckera však neexistujú dôkazy, že by deväťdňová pobožnosť ako fenomén pochádzala priamo z tohto stretnutia. Historicky sa deväť dní spájalo aj so slúžením zádušných omší po pohrebe.
Na Slovensku patrí k verejným novénam s dlhoročnou tradíciou napríklad Trnavská novéna k Panne Márii, mladšou je napríklad Rožňavská novéna.
Pinewood Studios

Pinewood Studios je britské filmové a televízne štúdio nachádzajúce sa v dedine Iver v Anglicku. Rozprestiera sa približne 18 míľ (29 km) západne od centra Londýna. Súčasťou areálu je 21 natáčacích hál ako aj 007 Stage, ktoré s plochou necelých 5000 m² je jednou z najväčších filmových hál na svete. Prvé zmienky o štúdiách siahajú do roku 1934.
História.
Charles Boot, obchodník s filmovými ambíciami, kúpil v roku 1934 Heatherden Hall. Ako prvé boli na mieste postavené nakrúcacie budovy A – E; otvorené v roku 1936. V roku 1957 boli uvedené do prevádzky ďalšie dve menšie haly (F a G). V priebehu druhej polovice 20. storočia a začiatkom 21. storočia sa v štúdiách nakrúcali stovky filmov vrátane série James Bond či Indiana Jones.
007 Stage.
Obrovská filmová hala bola postavená v roku 1976 pre film '. Po dokončení mala rozmery 336 stôp (102 m) na 160 (48 m) stôp a bola to najväčšia filmová hala na svete. Mala tiež jednu z najväčších vnútorných nádrží – s rozmermi 297 stôp na 72 stôp a hĺbkou takmer deväť stôp. Napriek tomu že scéna nebola odhlučnená, tak sa v nej často zaznamenávali dialógy. Táto hala bola značne zničená požiarom v júni 1984 a znovu otvorená v januári 1985 s niekoľkými zmenami v jej dizajne pre nakrúcanie filmu '.
Kurička bielobradá

Kurička bielobradá () je endemický druh vtáka z čeľade bažantovité ("Phasianidae") žijúci v horách ostrova Taiwan v listnatých a zmiešaných lesoch s hustým podrastom. Podľa Medzinárodnej únie na ochranu prírody a prírodných zdrojov kurička bielobradá patrí medzi najmenej ohrozené druhy, je však predpokladaný pokles populácie kvôli strate biotopov výrubom a následnou premenou lesov na poľnohospodársku pôdu.
Opis.
Kurička bielobradá meria asi 27 s hmotnosťou 311 g. Výrazná je biela farba na líci a sivá spodná strana tela. Čiernobiely vzor na hlave je charakteristický a nezameniteľný s iným pôvodným druhom ostrova. Samec má čierne hrdlo a sivé čelo, smerom na zátylok sa farba na hlave mení červenú. Samica má viac bielych škvŕn, najmä na bokoch, hrdlo má svetlé. Zobák je krátky, modro-sivý, beháky oranžovo-červené. Okolo oka má červený prúžok, dúhovka je čierna.
Hlas.
Ozýva sa hlasnou, mierne stúpajúcou sériou dvojitých hvizdov „ví-hu...ví-hu...ví-hu...“, pričom prvý tón je nezreteľný a druhý je nižší. Často si odpovedajú alebo volajú viaceré naraz v chórusoch, zvyčajne skoro ráno a neskoro popoludní. Jednotlivé volania sa podobajú hlasu šabľozoba škvrnitoprsého, taktiež endemického druhu Taiwanu.
Rozšírenie a početnosť.
Celková populácia je odhadovaná na 20 0000 50 000 dospelých jedincov, obýva horské oblasti Taiwanu nad () najmä medzi 1 500 
Kurička bielobradá je ubúdajúca mimo chránených oblastí, ale pravdepodobne stabilná v rámci nich. Známa je z národných parkov Taroko, Šej-pa (Shei-Pa) a Jü-šan (Nefritový vrch; Yushan). Žije v 14 chránených vtáčich územiach (Important Bird Area, IBA). 
Spôsob života.
Kurička bielobradá žije monogamným spôsobom života, potravu vyhľadáva v malých skupinkách 2 3 jedincov. Živý sa semenami, bobuľami, listami a bezstavovcami (dážďovky a hmyz). Hraduje na stromoch. Žije skrytým spôsobom života v húštinách, plachosť stráca na miestach, kde ju prikrmujú. 
Rozmnožuje sa od februára do augusta v závislosti od nadmorskej výšky. Hniezdo býva umiestnené medzi skalkami alebo skryté pri kmeňoch stromov. Znáša 6–8 bielych vajec, inkubácia trvá 24 dní.
Kornádkov potok

Kornádkov potok je vodný tok v Kysuckej vrchovine na území okresu Čadca. Je to ľavostranný prítok Harvelky s dĺžkou približne 3 km. Preteká územím Chránenej krajinnej oblasti Kysuce.
Priebeh toku.
Potok pramení na východnom okraji Kysuckej vrchoviny, v geomorfologickom podcelku Vojenné, na západnom úbočí vrchu Jasenov (), v nadmorskej výške približne Pramení pod hrebeňom, ktorý oddeľuje Kysuce a Oravu a pokračuje Konrádkovou dolinou, kde priberá dva ľavostranné prítoky spod Beskyda (). Postupne sa stáča na severozápad, priberá prítok z úbočia Opálky () a onedlho ďalší z lokality Klátie. Odtiaľ už pokračuje do bývalej osady Marunovci, kde v nadmorskej výške cca ústi ako ľavostranný prítok Harvelka. Potok má len kratšie bezmenné prítoky.
Celé údolie ktorým potok preteká, patrilo zaniknutej obci Harvelka a aj táto oblasť bola kvôli výstavbe vodárenskej nádrže a vytvoreniu ochranného pásma vodného zdroja vysídlená. Dnes táto časť vrchoviny patrí do katastra obce Nová Bystrica v okrese Čadca v Žilinskom kraji.
Sociálny anarchizmus

Sociálny anarchizmus je vetva anarchistických smerov. Vidí individuálnu slobodu ako pojem súvisiaci so sociálnou rovnosťou a zdôrazňuje potrebu komunity a vzájomnej pomoci. Sociálny anarchizmus odmieta súkromné vlastníctvo, vidí ho ako zdroj sociálnej nerovnosti a nespravodlivosti. Sociálny anarchizmus ďalej zahŕňa anarchokolektivizmus, anarchokomunizmus, niektoré formy libertariánskeho socializmu (okrem neanarchistických), anarchosyndikalizmus a sociálnu ekológiu.
F1 Manager 2024

F1 Manager 2024 je športová manažérska videohra vyvinutá spoločnosťou Frontier Developments. Je to tretia položka F1 Manager od Frontier Developments. F1 Manager 2024 je držiteľom oficiálnej licencie na šampionáty Formuly 1, Formuly 2 v roku 2024. Hra bola vydaná pre Nintendo Switch,Microsoft Windows, PlayStation 4, PlayStation 5, Xbox One a Xbox Series X/S 16 23. júna 2024.
Opis.
"F1 Manager 2024" pridáva vlastnú tvorbu tímu. Hráči si môžu prispôsobiť prvky svojho tímu, rozvíjať svoju kreativitu, aby oživili svoje vysnívané návrhy, a zároveň rokovať o možnostiach sponzoringu, aby si zabezpečili stály príjem, ktorý bude podporovať ich ambície. Identifikácia nastupujúcich talentov, ktoré sa budú snažiť stúpať v rebríčku, alebo vyberanie najväčších hviezd tohto športu v snahe dosiahnuť okamžitý úspech – voľba je na nich ešte pred tým, ako sa zdvihnú obaly z ich vyzývateľa na titul šampióna. Režim prehrávania pretekov, predstavený v "F1 Manager 2023", sa tiež vrátil, aby hráčom umožnil znovu prežiť momenty zo skutočnej sezóny 2024.
Vývoj.
Dlho nebolo jasné že či ďalší diel série "F1 Manager" od Frontier Developments vôbec vyjde. Vývojári o tom mlčali a všetko nasvedčovalo tomu, že F1 Manager 2024 bude odložený. Nakoniec sa tak však nestalo a pokračovanie série F1 Manager vyšlo 23. júna 2024 v Spojenom kráľovstve. Okrem bežného vydania pre PlayStation 4, PlayStation 5, Microsoft Windows, Xbox One a Xbox Series X/S bola hra prvýkrát v sérii uvedená aj na Nintendo Switch.
Recenzie.
Verzia "F1 Manager 2024" získala všeobecne priaznivé recenzie podľa webovej stránky Metacritic a v priemere 7/10 alebo 8/10 podľa OpenCritic.
Connor Ingram

Connor Ingram (*31. marca, 1997, Saskatoon, Saskatchewan, Kanada) je kanadský profesionálny hokejový brankár pôsobiaci v tíme Utah Hockey Club v National Hockey League. V roku 2024 získal ocenenie Bill Masterton Memorial Trophy. 
Profesionálna kariéra.
Connor Ingram hokejovo vyrastal v Kanade, kde pôsobil v najvyššej juniorskej súťaži Western Hockey League v tíme Kamloops Blazers. V roku 2017 reprezentovla Kanadu na Majstrovstvá sveta juniorov do 20 rokov, kde v z pozícii druhého brankára tímu získal striebornú medailu. Draftovaný do NHL bol v roku 2016 tímom Tampa Bay Lightning (v 3. kole, celkovo z 88. pozície). 
Na debut v NHL čakal až do roku 2021. Lightning ho umiestnili do svojho systému a roky 2016-2021 trávil v nižších severoamerických ligách (AHL, ECHL) s krátkou zastávkou v druhej najvyššej švédskej súťaži Hockeyallsvenskan. 
14. júna 2019 bol Ingram Tampou vymenený za výber v 7. kole drafte 2021, do tímu Nashville Predators, ktorý ho však taktiež umiestnil na "farmu". V drese Milwaukee Admirals Ingram presvedčil svojimi výkonmi a v sezóne 2019/2020 bol súčasťou druhého All-Star Teamu a zúčastnil sa aj All-Star Game. V lete 2020 s ním Predators podpísali nový trojročný dvojcestný kontrakt.
Prvý zápas v NHL odchytal až v ročníku 2022, keď bol na konci sezóny privolaný ako nový náhradník po zranení jednotky Nashvillu - Juuseho Sarosa. Zápas proti San Jose SharksIngram vyhral, keď zneškodnil 33 z 35 striel. Nashville tak tesne pred Play-Off v bránkovisku nasadil dvojicu David Rittich - Connor Ingram, ktorá pokračovala aj vo vyraďovacej časti, v ktorej Nahsville nastúpil proti tohoročným víťazom ligy - Coloradu Avalanche. Proti Coloradu sa Rittichovi v bránke nedarilo a jeho miesto zaujal Ingram, ktorý napriek kvalitným výkonom (91,3% úspešnosť zárkokov v 4 zápasoch), nedokázal Nashvillu priniesť ani jedno víťazstvo a v sérii prehrali 0:4. 
Cez leto 2022 David Rittich opustil klub a ako nový náhradník Sarosa bol privedený Kevin Lankinen. Connor Ingram bol umiestnený na waiver listinu, z ktorej si ho stiahol tím Arizona Coyotes. Tu dostal Ingram príležitosť zastávať pozíciu plnohodnotnej dvojky za českým brankárom Karlom Vejmelkom. 
V sezónach 22/23 a 23/24 Ingram výkonnosťou Vejmelku predčil a stal sa prvým brankárom Arizony. Tá sa v lete 2024 presťahovala do Salt Lake City a tím sa premenoval na Utah Hockey Club. V roku 2023 podpísal ešte s Arizonou trojročnú jednocestnú zmluvu vo výške 5,85 miliónov amerických dolárov (1,95 ročne). 
V roku 2024 získal ocenenie Bill Masterton Memorial Trophy, ktoré sa udeľuje hráčom, ktorí prekonali na svojej hokejovej ceste mimoriadny osud a sú vzorom pre hokejovú komunitu. Ingram má diagnostikovanú obsesívno-kompulzívnu poruchu a chronickú depresiu, ale aj napriek tomu pokračoval v hokejovej kariére a stal sa hlavným brankárom tímu.
Shepperton Studios

Shepperton Studios je filmové štúdio nachádzajúce sa v Sheppertone, Surrey v Anglicku. Štúdio vzniklo v roku 1931 a v súčasnosti je súčasťou Pinewood Studios Group. V súčasnosti obsahuje 14 hál v rozsahu od 250 m² do 2,790 m².
História.
Sheppertone vzniklo v roku 1931, keď Norman Loudon, škótsky podnikateľ, kúpil Littleton Park s okolitým 60-akrovým pozemkom, ktorý zahŕňal aj úsek rieky Ash v Sheppertone. Loudon bol vo filmovom priemysle nováčikom, no mal prosperujúcu firmu na výrobu fotoaparátov, Flicker Productions. Littleton Park sa zdal ideálny, keď sa Loudon rozhodol, že ďalším krokom je vstúpiť do filmovej produkcie a v roku 1932 bola založená nová spoločnosť Sound City Film Producing &amp; Recording Studios. Do roku Sound City vyrobilo tri krátke filmy pre MGM a dva celovečerné filmy "Watch Beverley" (1932) a "Reunion" (1932). V roku 1936, po krátkom období zatvorenia z dôvodu modernizácie, sa štúdiá znovu otvorili so siedmimi natáčacími scénami, dvanástimi strižňami, scénickými dokmi a dielňami, zatiaľ čo starý dom bol zrekonštruovaný tak, aby poskytoval hotelové a reštauračné zariadenia. V priebehu rokov sa komplex rozšíril a zmodernizoval a jeho súčasťou sa stala aj najväčšia hala s označením H o rozmeroch 76 m na 37 m. Za deväťdesiatročnú históriu sa natočili v Sheppertone stovky filmov vrátane série Ružový panter.
Majeríčka

Majeríčka je vodný tok v Kysuckej vrchovine na území okresu Čadca. Je to ľavostranný prítok Bystrice s dĺžkou približne 2,5 km. Preteká územím Chránenej krajinnej oblasti Kysuce.
Priebeh toku.
Potok pramení vo východnej polovici Kysuckej vrchoviny, v geomorfologickom podcelku Vojenné, na západnom úbočí vrchu Kýčerka (), v nadmorskej výške približne Pramení pod hrebeňom, ktorý vedie z Javorinky () západným smerom na Vojenné. Od prameňa tečie západným smerom a priberá pravostranný prítok z lokality Holešovia a následne i ľavostranný spod Holešovej skaly (). Od sútoku s ďalším ľavostranným prítokom sa stáča na sever a priberá svoj najvýznamnejší, ľavostranný prítok spod Zázvorskej Kýčery () a menší pravostranný. Preteká lokalitou Majerička a v nadmorskej výške cca ústi ako ľavostranný prítok Bystrice do Vodárenskej nádrže Nová Bystrica. Potok má len kratšie bezmenné prítoky.
Celé údolie ktorým potok preteká, patrilo zaniknutej obci Riečnica a aj táto oblasť bola kvôli výstavbe vodárenskej nádrže a vytvoreniu ochranného pásma vodného zdroja vysídlená. Dnes celá oblasť patrí do katastra obce Nová Bystrica v okrese Čadca v Žilinskom kraji.
Turistická značkovaná trasa číslo 5125

 Turistická značkovaná trasa číslo 5125 je krátka zelená trasa v Malých Karpatoch, ktorá vedie z Hlavnej stanice v Bratislave na Kamzík. Dĺžka trasy je 3,1 km. Turistická trasa je v správe Klubu slovenských turistov.
Vojna policajtov

Vojna policajtov môže byť:
OST

OST alebo O.S.T. môže byť:
Cinecittà

Cinecittà je talianske filmové štúdio založené v roku 1937, ktoré leží na juhovýchodnom okraji Ríma. Nachádza sa v ňom 22 hál slúžiacich na natáčanie, zaberá rozlohu štyridsiatich hektárov a je strediskom talianskej kinematografie. Vzniklo v ňom viac ako tritisíc filmov a televíznych relácií.
História.
Cinecittà bola postavená v 30. rokoch 20. storočia neďaleko Ríma. Štúdio bolo stredobodom talianskeho filmového priemyslu počas druhej svetovej vojny, keď bombové útoky takmer úplne zničili jeho zariadenia. Po vojne spojenci používali Cinecittu ako zajatecký tábor a neskôr ako tábor pre vysídlené osoby. Ateliér bol pre nezáujem po vojne dočasne zatvorený. Štúdiá boli prestavané a v roku 1950 bola Cinecittà opäť v plnej produkcii. Nasledujúcich 20 rokov Cinecittà udávalo trendy v kinematografii vďaka práci popredných režisérov ako Michelangelo Antonioni, Vittorio De Sica, Luchino Visconti, Roberto Rossellini a najmä Federico Fellini, ktorý tam nakrútil väčšinu svojich filmov. Americké štúdiá, priťahované dotáciami na produkciu a nízkymi mzdovými nákladmi, v Cinecitte nakrútili filmy ako "Roman Holiday" (1953), "Ben-Hur" (1959) a "Kleopatra" (1963), čím Cinecittà získala prezývku „Hollywood on the Tiber“. Rozmach televízie a pokles kvality filmov od 70. rokov znížil prestíž štúdii. Ateliér bol sprivatizovaný v roku 1997 a rozšírený o kontrolu nad ďalšími dvoma štúdiami v Taliansku, Dino Studios neďaleko Ríma a Umbria Studios pri Terni, a taktiež malo čiastočnú kontrolu nad CLA Studios v Ouarzazate v Maroku. Hoci na začiatku 21. storočia bol počet vyrobených filmových diel len tretinový v porovnaní s rozkvetom Cinecitty v 60. rokoch, štúdio stále hralo hlavnú úlohu v talianskom filmovom priemysle a naďalej priťahovalo zahraničné produkcie.
Maliar N

Maliar N je konvenčné meno gréckeho maliara čiernofigúrových váz, činného približne koncom 6. storočia pred Kr.
Skutočné meno Maliara C nie je známe. Pomenoval ho (na základe štylistickej analýzy) tak britský znalec umenia John Beazley po hrnčiarovi Nikosthenovi (N = skratka Nikosthenes, aby ho odlíšil od červenofigúroveho vázového maliara tzv. Nikosthenovho maliara), v ktorého dielni pracoval. Zdá sa, že Nikosthenova dielňa zamestnávala najmenej troch stálych vázových maliarov (Maliar N, Maliar BMN a Maliar Louvre F117, niekoľko iných maliarov pracovalo pre neho len príležitostne). Maliar N ozdobil väčšinu váz signovaných (ΝΙΚΟΣΘΕΝΕΣ ΕΠΟΙΕΣΕΝ = vyrobil to Nikosthenes) hrnčiarom Nikosthenom (viac ako 80 % čiernofigúrových váz). Niektorí znalci ale uvadzajú, že Maliar N by mohol byť totožný s hrnčiarom Nikosthenom.
Táto dielňa sa špecializovala na rôzne tvary váz, hlavne však na tzv. „Nikosthenovu“ amforu. Jej tvar bol zhotovený po vzore amfory bucchero s čiernym lesklým povrchom typickom pre etruskú keramiku Nikosthenova dielňa vyrábala a zdobila svoju keramiku tak, aby oslovila najmä etruský trh.
Charles Diehl

Michel Charles Diehl (* 4. júl 1859, Štrasburg† 1. november 1944, Paríž) bol francúzsky historikbyzantológ, historik umenia a archeológ. Zakladateľ francúzskej akademickej byzantológie. Napísal mnoho diel, ktoré boli z francúzštiny preložené do iných jazykov. Bol tiež popularizátorom byzantských dejín.
Bol držiteľom čestných doktorátov na univerzitách v Aténach, Belehrade, Bruseli a Harvardskej univerzite v Cambridge (Massachusetts), ako aj člen Académie des Inscriptions et Belles-Lettres v Paríži (1910) a akadémií vied v Petrohrade (1925) a Bukurešti.
Život.
Narodil sa v roku 1859 vo francúzskom Štrasburgu. Jeho otcom bol Frédéric Geoffroy Diehl, profesor nemčiny na lýceu v Štrasburgu. Diehl študoval na lýceách v Štrasburgu, Nancy a na Louis-le-Grand lycée. Neskôr vyštudoval dejiny na École normale supérieure a nasledujúce roky strávil najprv v Ríme ako člen École Française de Rome (18811882) a potom v Aténach. V roku 1888 získal doktorát z byzantských dejín na univerzite v Nancy, kde následne vyučoval. Od roku 1892 účastnil na archeologických vykopávkach v severnej Afrike. Od roku 1899 vyučoval na univerzite v Paríži, kde sa stal v roku 1907 riadnym profesorom. Postupne okolo seba zhromaždil novú generáciu francúzskych byzantológov. V roku 1921 bol zvolený za prezidenta Académie des Inscriptions et Belles-Lettres. V roku 1934 odišiel do dôchodku, po tom, čo sa uňho rozvinula slepota. Zomrel v novembri 1944.
Dielo.
Podľa Karpova Diehl: "„ako znalec písomných prameňov, archeológie, sfragistiky a dejín umenia vytvoril ucelený obraz byzantskej civilizácie, pričom jej špecifiká odhaľoval prostredníctvom portrétov jej významných predstaviteľov. Významne prispel k štúdiu administratívnych dejín Byzancie, úlohy senátu a rôznych magistrátov, ako aj tzv. cirkusových frakcií. Špeciálne práce venoval dejinám afrických a talianskych oblastí Byzantskej ríše. Je autorom uznávanej monografie o ére cisára Justiniána I.“"
Podľa Sorensena: "„Hoci je všeobecne známy svojimi knihami o byzantských dejinách a jeho príspevok k dejinám umenia bol rozsiahly, vtedajšími byzantológmi nebol všeobecne akceptovaný...Bol kritizovaný za to, že nezapracoval najnovšie vedecké poznatky alebo ich že ignoroval diela nemecky a anglicky hovoriacich vedcov (Burlington Magazine). Jeho knihy sa vyznačovali voľnou dokumentáciou a čitateľným štýlom písania.“"
Výber
V slovenčine:
Vypálenie obcí Chlmec a Porúbka

Vypálenie obcí Chlmec a Porúbka bolo represívnou nemeckou akciou a odplatou za partizánske prepady nemeckých hliadok rekvirujúcich potraviny a za podporu partizánov. 14.15. novembra 1944 Nemci obce vypálili a časť občanov odvliekli do koncentračných táborov.
Predohra.
Už vo februári 1944 pôsobil v okolí obcí partizánsky oddiel Pugačov. 26.27. septembra 1944 sa cez Porúbku zo severu do Vihorlatu presúvala a v obci si odpočinula vojensko-partizánska brigáda Kriváň. Obec Porúbka sa stala jednou zo zásobovacích základní brigády, zásobovanie organizoval miestny starosta Ján Balaščák. V okolí obce pôsobili aj partizánske oddiely Veža a Jastrib.
Pred 14. novembrom 1944 nemeckí vojaci ubytovaní v Ptičí a na Podskalke rekvirovali po okolitých dedinách potraviny. Skupina nemeckých vojakov žiadala v Chlmci od richtára Michala Hirjaka dobytok a prasce. Partizáni dvor Michala Hirjaka obkľúčili a pri prestrelke zabili dvoch nemeckých vojakov. Ostatných zajali a odviezli na voze do hôr nad Porúbku. Ďalší osud zajatých Nemcov je neznámy. Deň nato Nemci obsadili Porúbku, zrekvirovali všetok dobytok a obec podpálili. Úplne zhorelo 53 a čiastočne 8 domov.
Obyvatelia Chlmca v strachu pred popravami a odvlečením utiekli do lesov. Nemci prečesávali lesy a donútili občanov k návratu do dediny. Na druhý deň po vypálení Porúbky Nemci Chlmec obsadili aj za asistencie tankov. Obyvateľov vyhnali na lúku ku kultúrnemu domu a hrozili im popravou. K tej však nedošlo. Vojaci pristavili autá a ľudí odvážali do Humenného, odkiaľ ich mali odtransportovať do táborov. Obec potom podpálili a kaplnku a cintorín zničili delostreleckou paľbou.
Podľa obyvateľa obce Chlmec Michala Sninčáka boli do koncentračných táborov z obce odvlečení občania: Čabala Ján (ten v tábore zahynul), Demko Jozef, Demko Michal, Hirjak Ján, Hirjak Jozef, Hirjak Jozef (č. 45), Hirjak Michal, Chomanič Andrej, Jusko Andrej, Pandoš Ján, Rujak Jozef, Struňák Michal, Tkáč Michal a ďalší.
Ocenenia.
Minister obrany SR Peter Gajdoš v roku 2020 obce Chlmec a Porúbka ocenil „Pamätnou medailou k 75. výročiu Slovenského národného povstania a skončenia druhej svetovej vojny“ ako obce vypálené počas druhej svetovej vojny.
Staňov potok

Staňov potok je vodný tok v Kysuckej vrchovine na území okresu Žilina a Čadca. Je to ľavostranný prítok Bystrice s dĺžkou približne 3 km. Preteká územím Chránenej krajinnej oblasti Kysuce.
Priebeh toku.
Potok pramení v strednej časti Kysuckej vrchoviny, v geomorfologickom podcelku Vojenné, na severných svahoch vrchu Pod Vojenným (), v nadmorskej výške približne Pramení pod hrebeňom Vojenné, ktorý sa tiahne západným smerom z Javorinky () na Čiernu Lutišu (). Od prameňa tečie severovýchodným smerom a priberá niekoľko menších prítokov, medzi nimi dva významnejšie z lokality Martinusíkovia, ľavostranný Pinčiarov potok a následne i pravostranný spod Vojenného. Pokračuje severovýchodným smerom, priberá svoj najvýznamnejší prítok Boďov potok, ľavostranný z lokality Ďuriškovci a onedlho ústí v nadmorskej výške cca ústi do Vodárenskej nádrže Nová Bystrica ako ľavostranný prítok Bystrice. Potok má zväčša kratšie prítoky.
Veľká časť údolia, ktorým potok preteká, patrilo zaniknutej obci Riečnica. Kvôli výstavbe vodárenskej nádrže a vytvoreniu ochranného pásma vodného zdroja bola vysídlená a dnes patrí do katastra obce Nová Bystrica v okrese Čadca v Žilinskom kraji. Pramenná oblasť a horný tok zasahuje na územie obce Terchová v okrese Žilina.
Strnádka svrčivá

Strnádka svrčivá () je malý druh spevavca z čeľade strnádkovité ("Emberizidae"), hniezdi na Stredomorí a v severozápadnej Afrike. Podľa Medzinárodnej únie na ochranu prírody a prírodných zdrojov strnádka svrčivá patrí medzi najmenej ohrozené druhy, celková populácia je stúpajúca.
Výskyt a stav na Slovensku.
Strnádka svrčivá bola na území Slovenska prvý krát pozorovaná 16. decembra v roku 2023 na záhrade v Hamuliakove. Výskyt bol dokumentovaný a podrobnosti boli posudzované Faunistickou komisiou SOS/BirdLife Slovensko (publikácia v príprave).
Ochrana.
Je zákonom chránená (Vyhláška MŽP č. 170/2021).
Branislav Becík

Ing. Branislav Becík, PhD., (* 24. február 1978, Nové Zámky) je slovenský ekonóm a politik. Od novembra 2022 pôsobí ako predseda Nitrianskeho samosprávneho kraja a od októbra 2023 ako poslanec Národnej rady SR. Je členom predsedníctva politickej strany HLAS – sociálna demokracia.
Životopis.
Branislav Becík sa narodil 24. februára 1978 v Nových Zámkoch ako prvý syn v rodine Stanislava Becíka. Ten sa celý život venoval poľnohospodárstvu a agropodnikaniu, do ktorého sa angažoval aj jeho najstarší syn.
Po ukončení Základnej školy v obci Dvory nad Žitavou nastúpil v roku 1992 na stredoškolské štúdium na levickú Strednú poľnohospodársku školu, odbor rastlinná a živočíšna výroba.
Po stredoškolskom štúdiu sa Branislav Becík rozhodol aj naďalej venovať poľnohospodárstvu. Nastúpil na Slovenskú poľnohospodársku univerzitu v Nitre, na Fakultu ekonomiky a manažmentu – odbor ekonomika podnikov. Štúdium ukončil v roku 2002. Získal tu aj titul PhD. v odbore odvetvové a prierezové ekonomiky.
Už počas študentských čias sa venoval poľnohospodárskej prvovýrobe. Hrdo o sebe tvrdí, že je telom, dušou aj srdcom poľnohospodár.
V rokoch 2010 sa stal poslancom obecného zastupiteľstva v obci Dvory nad Žitavou. Po prvom volebnom období v roku 2014 ako nezávislý kandidát úspešne kandidoval za starostu. Na poste starostu obce Dvory nad Žitavou pôsobil dve volebné obdobia (osem rokov). Voľby vyhral aj po tretíkrát v roku 2022, no mandát si neuplatnil.
Od roku 2017 pôsobil už aj ako poslanec Zastupiteľstva Nitrianskeho samosprávneho kraja. V októbri 2022 úspešne kandidoval na post predsedu Nitrianskeho samosprávneho kraja (NSK). Od ľudí získal 58 765 hlasov. V závere novembra 2022 bol Branislav Becík oficiálne vymenovaný do funkcie predsedu NSK.
V júni 2021 sa stal členom predsedníctva politickej strany HLAS-SD, kde sa venuje predovšetkým agende rozvoja vidieka. Za svoje priority považuje produkciu lokálnych potravín a komplexný rozvoj vidieka. Za poslanca NR SR bol prvýkrát zvolený v parlamentných voľbách v roku 2023. Získal 20 260 prednostných hlasov. Je členom klubu HLAS-SD, podpredsedom Výboru NR SR pre pôdohospodárstvo a životné prostredie a náhradník overovateľa vo Výbore NR SR pre verejnú správu a regionálny rozvoj.
Vypálenie obce Poruba pod Vihorlatom

Vypálenie obce Poruba pod Vihorlatom bolo represívnou nemeckou akciou, odplatou za podporu partizánskych oddielov Borkaňuk a Jastrib. 28. októbra 1944 na rozkaz štábu partizánskeho hnutia pri 4. ukrajinskom fronte vojensko-partizánska brigáda Kriváň a oddiely Borkaňuk, Jastrib, Veža zostúpili z hôr a obsadili v nemeckom tyle obce pod Vihorlatom v snahe pomôcť Červenej armáde pri Karpatsko-užhorodskej operácii. Sovietska ofenzíva sa zastavila a k spojeniu partizánov s Červenou armádou nedošlo. Nemci 30. októbra partizánov zatlačili naspäť do Vihorlatu a vypálili obec Vinné. 1. novembra 2. maďarská horská brigáda vypálila obec Kusín a 3. novembra nemecké jednotky vypálili Porubu pod Vihorlatom. 8 obyvateľov obce bolo popravených v obci, 1 odvlečený a popravený na Bielej hore pri Michalovciach, 1 obyvateľku zabila nášľapná mína
Predohra.
V októbri 1944 operovali vo Vihorlate vojensko-partizánska brigáda Kriváň a partizánske oddiely Borkaňuk, Jastrib, Veža. Na nemeckej strane priestor východného Vihorlatu bránila 2. maďarská horská brigáda.
Na rozkaz štábu partizánskeho hnutia pri 4. ukrajinskom fronte bola 28. októbra 1944 obec Poruba pod Vihorlatom obsadená partizánskym oddielom Borkaňuk. Sovietska ofenzíva sa však zastavila a k spojeniu partizánov s Červenou armádou nedošlo. Nemci 30. októbra partizánov zatlačili naspäť do Vihorlatu.
Vypálenie obce.
Nemci 3. novembra okolo 11. hodiny obec obkľúčili, začali rabovať a obec podpálili. Obec horela dva dni, úplne zhorelo 106 domov a 72 hospodárskych budov, 6 domov čiastočne. Dňa 3. novembra 1944 boli v obci zastrelení:
Adam Rejta (*1926) bol chytený, keď zavracal z lesa zabehnuté kone, bol odvlečený a popravený 17. novembra na Bielej hore pri Michalovciach, Mária Čukylová bola usmrtená pri návrate do obce nášľapnou mínou.
Ocenenia.
V roku 1964 bola obec ocenená Radom červenej hviezdy a Pamätnou medailou SNP.
Melanie Thorntonová

Melanie Janene Thorntonová (neprechýlene Melanie Janene Thornton; * 13. máj 1967, Charleston, Južná Karolína, USA† 24. november 2001, Bassersdorf, Švajčiarsko) bola americká pesničkárka, ktorá od roku 1991 žila a pôsobila v Nemecku. V rokoch 1994 až 2000 bola spolu s americkým raperom a sprievodným spevákom Lanom McCrayom hlavnou speváčkou eurodancovej skupiny La Bouche. Ich dva najúspešnejšie single, „Sweet Dreams“ a „Be My Lover“, vyšli konkrétne v rokoch 1994 a 1995. Po odchode zo skupiny začala Thorntonová sólovú kariéru a pred svojou smrťou v roku 2001 našla úspech predovšetkým v európskych krajinách. Medzi jej sólové piesne patria „Love How You Love Me“, „Heartbeat“, „Makin' Oooh Oooh (Talking About Love)“ a „Wonderful Dream (Holidays are Coming)“.
Dňa 24. novembra 2001 v noci, krátko po poslednom koncerte v Lipsku, bola Thorntonová jednou z 24 osôb, ktoré zahynuli neďaleko obce Bassersdorf pri havárii letu č. 3597 švajčiarskej leteckej spoločnosti Crossair smerujúceho z Berlína do Zürichu. Thorntonová je pochovaná v Mount Pleasant Memorial Gardens v USA.
Diskografia.
Single.
(Austrália: 2× platina,
Rakúsko: zlato,
Francúzsko: striebro, Nemecko: zlato,
USA: zlato)
Friedrich Carl von Savigny

Friedrich Carl von Savigny (* 21. február 1779, Frankfurt nad Mohanom† 25. október 1861, Berlín) bol nemecký právny vedec a právny historik (romanista), člen Pruskej štátnej rady a pruský minister pre revíziu zákonov (18421848). Tradične býva považovaný za zakladateľa historickoprávnej školy, modernej právnej vedy a celkovo za jedného z najväčších znalcov práva v histórii. Okrem historického výskumu práva a právnej civilistiky ovplyvnil výrazne aj medzinárodné právo súkromné.
Život.
Pochádzal zo šľachtickej rodiny, ktorá emigrovala z Lotrinska do Nemecka. V mladosti osirel. Študoval na univerzitách v Göttingene a Marburgu, kde v roku 1800 získal diplom a ihneď sa dal na učiteľskú dráhu. Bohatstvo a spoločenské postavenie po rodičoch mu umožnilo venovať všetok svoj značný talent vedeckej práci. Už v roku 1803 si vybudoval vedeckú reputáciu vďaka knihe "Das Recht des Besitzes" (slov. Právo držby). V roku 1808 odišiel ako profesor rímskeho práva pôsobiť na univerzitu v Landshute v Bavorsku a v roku 1810 bol pozvaný na novú univerzitu v Berlíne, kde sa čoskoro stal jedným z najznámejších a najvplyvnejších členov fakulty. Učil tam po zvyšok svojej kariéry. V roku 1842 ho jeho bývalý študent, pruský kráľ Friedrich Wilhelm IV., vymenoval za štátneho ministra pre revíziu zákonov. Podieľal sa na početných legislatívnych návrhoch, z ktorých niektoré boli realizované až po jeho funkčnom období. Zomrel v roku 1861 v Berlíne.
Studio Babelsberg

Studio Babelsberg je filmové štúdio, ktoré sa nachádza v Babelsberg pri Berlíne v Nemecku. Je jedným z najstarších veľkých filmových štúdii na svete. S celkovou rozlohou areálu približne 460 000 štvorcových metrov a štúdiami s rozlohou približne 25 000 štvorcových metrov je najväčším európskym filmovým štúdiom.
História.
Studio Babelsberg bolo založené v roku 1912. Mnohé z najznámejších nemeckých klasických filmov vznikli v zariadeniach Štúdia Babelsberg, vrátane "Metropolis" (1927) od Fritza Langa, či "Modrý anjel" (1930) od Josefa von Sternberga s Marlene Dietrich v hlavnej úlohe. Medzi novšie filmy, ktoré sa tu natáčali, patria napríklad "Nehanební bastardi" (2009) od Quentina Tarantina, "Muž v tieni" (2010) od Romana Polanského či N"eznámy Shakespeare" (2011) od Rolanda Emmericha. Štúdio disponuje 16 filmovými scénami, špeciálnym a moderným vybavením a exteriérovými scénami na rozsiahlom pozemku.
Cinolín

Cinnolín je aromatická heterocyklická zlúčenina so vzorcom . Je izomérny s inými diazanaftalénmy vrátane chinoxalínu, ftalazínu a chinazolínu.
Vlastnosti.
Voľná báza sa môže získať ako olej spracovaním hydrochloridu s bázou. Kokryštalizuje s jednou molekulou éteru ako biele hodvábne ihličky (t.t. 24-25 °C) po ochladení éterových roztokov. Voľná báza sa topí pri 39 °C. Má chuť pripomínajúcu chuť chloralhydrátu a po určitú dobu zanecháva ostré podráždenie.
Objav a syntéza.
Zlúčenina cinnolínu sa najskôr získala v nečistej forme cyklizáciou alkínu vo vode, čím sa získala kyselina 4-hydroxycinolín-3-karboxylová. Tento materiál sa môže dekarboxylovať a hydroxylová skupina sa môže redukčne odstrániť, čím sa získa materský heterocyklus. Táto reakcia sa nazýva Richterova cinnolínová syntéza. Na jeho syntézu existujú vylepšené metódy. Možno ho pripraviť dehydrogenáciou dihydrocinolínu s čerstvo vyzrážaným oxidom ortuťnatým. Môže sa izolovať ako hydrochlorid.
Cinnolíny sú deriváty cinolínu. Klasickou organickou reakciou na syntézu cinnolínov je Widman-Stoermerova syntéza, kruh uzatvárajúca reakcia α-vinylanilínu s kyselinou chlorovodíkovou a dusitanom sodným:
Dusitan sodný sa najskôr premení na kyselinu dusitú, ktorá potom tvorí elektrofilný medziprodukt oxid dusný. Ďalším medziproduktom je stabilný nitrózamín, ktorý stráca vodu za vzniku diazóniovej soli, ktorá potom reaguje s vinylovou skupinou v kroku uzatvárania kruhu. Koncepčne príbuznou reakciou je Bambergerova syntéza triazínu smerom k triazínom.
Ďalšou cinnolínovou metódou je Borscheho syntéza cinnolínu.
Bezpečnosť.
Cinnolín je toxický.
Boďov potok

Boďov potok je vodný tok v Kysuckej vrchovine na území okresu Čadca. Je to pravostranný prítok Staňovho potoka v povodí Bystrice s dĺžkou približne 2 km. Preteká územím Chránenej krajinnej oblasti Kysuce.
Priebeh toku.
Potok pramení v strednej časti Kysuckej vrchoviny, v geomorfologickom podcelku Vojenné, na severozápadných svahoch vrchu Masnicova grapa (), v nadmorskej výške približne Pramení na severnom úbočí hrebeňa Vojenné, ktorý vedie z Javorinky () západným smerom na Čiernu Lutišu (). Od prameňa tečie severozápadným smerom a priberá niekoľko menších prítokov, medzi nimi aj jeden významnejší spod Vojenného. Pokračuje severozápadným smerom, priberá významnejší pravostranný prítok a lokalitou Boďovia smeruje k ústiu do Staňovho potoka v nadmorskej výške cca , južne od Vodárenskej nádrže Nová Bystrica ako ľavostranný prítok Bystrice. Potok má zväčša kratšie prítoky.
Údolie, ktorým Boďov potok preteká, patrilo zaniknutej obci Riečnica. Kvôli výstavbe vodárenskej nádrže a vytvoreniu ochranného pásma vodného zdroja bola oblasť vysídlená a dnes toto územie patrí do katastra obce Nová Bystrica v okrese Čadca v Žilinskom kraji.
Karol Miloslav Lehotský

Karol Miloslav Lehotský môže byť:
Spaghetti all'assassina

Spaghetti all'assassina [vyslov: spaˈɡetti allassasˈsína] (doslova "zabijacké špagety"), známe tiež ako špagety all'assassina alebo spaghetti bruciati [vyslov: spaˈɡetti bruˈčáti] (doslova "pripálené špagety"), je barijská príprava špagiet, ktorá sa výrazne líši od iných druhov špagetových jedál; namiesto varenia v osolenej vode a dochutenia v omáčke sa cestoviny uvaria priamo na panvici (tradične na liatinovej). Vývar zvyčajne pozostávajúci z paradajkovej omáčky zriedenej vodou sa postupne pridáva do panvice. Cestoviny ho postupne absorbujú, podobne ako v prípade rizota. Keď špagety absorbujú omáčku, varia sa priamo na povrchu panvice, pričom dochádza k výraznému hnednutiu a výraznej, chrumkavej textúre, ktorá je jedinečná medzi cestovinami.
Pobrežná hliadka (seriál)

Pobrežná hliadka alebo Baywatch – Pobrežná hliadka () je americký dramatický televízny seriál, ktorý sa vysielal v rokoch 1989 až 2001. Seriál sleduje tím plavčíkov, vedený Mitchom Buchannonom, ktorí zachraňujú ľudské životy na plážach Los Angeles a neskôr na Havaji. Popri záchranárskych misiách hlavní hrdinovia čelia osobným a kriminálnym problémom, ako napr. žraločím útokom, zemetraseniam či sériovým vrahom.
V 90. rokoch patril Baywatch k najsledovanejším seriálom na svete, najmä vďaka kombinácii dramatických zápletiek a atraktívneho prostredia.
Harry Potter a Ohnivá čaša

Harry Potter a Ohnivá čaša môže byť:
Miľač

Miľač je vodný tok v Dolnom Zemplíne, v severozápadnej časti okresu Trebišov. Je to pravostranný prítok Trnávky, má dĺžku 4,8 km a je tokom VI. rádu.
Pramení v Slanských vrchoch, v podcelku Bogota, na južnom svahu vrchu Košiarov (578,5 m n. m.) v nadmorskej výške približne 510 m n. m. Na hornom toku tečie severovýchodným smerom, následne vytvára oblúk prehnutý na sever a pokračuje juhovýchodným smerom, opäť vytvára oblúk prehnutý na sever a vstupuje do Východoslovenskej pahorkatiny. Tu tečie východným smerom, v blízkosti obce Trnávka sa stáča na severovýchod a napokon sa v nadmorskej výške asi 167 m n. m. vlieva do vodnej nádrže Sečovce.
Harry Potter a Fénixov rád

Harry Potter a Fénixov rád môže byť:
Harry Potter a Polovičný princ

Harry Potter a Polovičný princ môže byť:
Harry Potter a Dary smrti

Harry Potter a Dary smrti môže byť:
Manuela

Manuela () je taliansko-argentínska telenovela z produkcie spoločností Crustel S.A., Reteitalia a Deltavisión v rokoch 1991 – 1992. Hlavné úlohy stvárnili herci Grecia Colmenares a Jorge Martínez, v zápornej role účinkovala María Rosa Gallo.
Na Slovensku túto telenovelu v premiére vysielala verejnoprávna STV2 od 4. apríla 1995 do 14. októbra 1996.
Histoire d’O

Histoire d’O môže byť:
Kuej-čou WZ-7

Kuej-čou WZ-7 () je čínske bezposádkové lietadlo s dlhou výdržou vo vzduchu, operujúce vo veľkých výškach. Predpokladá sa, že hlavnou úlohou WZ-7 bude letecký prieskum, ale je možné, že lietadlo bude vybavené aj senzormi vhodnými na označenie námorných plavidiel, ktoré následne môžu byť zamerané protilodnými balistickými raketami, ako je DF-21D. Okrem označenia WZ-7 je tento dron v Číne známy aj ako "vznášajúci sa drak".
Vznik a vývoj.
Prvý technologický demonštrátor WZ-7 bol postavený už v roku 2011, en však do konca roka 2013 prešiel viacerými úpravami. Predpokladá sa, že bezposádkové lietadlá WZ-7 sú v čínskom letectve zavedené minimálne od roku 2018. Lietadlo bolo verejnosti oficiálne predstavené 28. septembra 2021 na leteckej šou, ktorá sa konala v Ču-chaj.
Konštrukcia.
WZ-7 je poháňaný prúdovým motorom Guizhou WP-13, ktorý je kópiou sovietskeho motora Tumansky R-13. Pohonná jednotka je namontovaná v zadnej časti dronu, zatiaľ čo prívod vzduchu pre motor je namontovaný na hornej časti trupu. Dron je schopný dosiahnuť cestovnú rýchlosť / s maximálnym doletom . Akčný rádius WZ-7 je asi . 
Stroj má dvojicu tandemovo usporiadaných krídel s opačnou šípovitosťou. Ide o prvé využitie takejto konštrukcie na sériovo vyrábanom lietadle. Krídla majú rozdielnu veľkosť, pričom väčšie z nich má rozpätie . Dĺžka dronu je a výška . WZ-7 vydrží vo vzduchu 10 hodín s vybavením o hmotnosti .
Skaličný potok (prítok Bystrice)

Skaličný potok je vodný tok v Kysuckej vrchovine na území okresu Čadca. Je to ľavostranný prítok Bystrice s dĺžkou približne 5 km, pretekajúci územím Chránenej krajinnej oblasti Kysuce.
Priebeh toku.
Potok pramení v centrálnej časti Kysuckej vrchoviny, v geomorfologickom podcelku Vojenné, na východných svahoch vrchu Čierna Lutiša (), v nadmorskej výške približne Od prameňa tečie na východ, no po prvom významnejšom prítoku z lokality Michalcovci sa stáča severným smerom a pokračuje Skaličnou dolinou. Prechádza osadou Lachovci, kde priberá ľavostranný prítok spod Čiernej Lutiše a pokračuje severovýchodným smerom Kysuckou vrchovinou, priberajúc viaceré menšie prítoky. Posledný významnejší prítok je pravostranný spod Macangovho vrchu () a následne tečie úžinou pomedzi vrchy Kýčera () a Prípor () do osady Závodskovci, situovanej už v Bystrickej brázde. V blízkosti Novej Bystrice sa v nadmorskej výške cca vlieva ľavostranne do rieky Bystrica. Potok má zväčša kratšie prítoky a veľkú časť toku kopíruje značený turistický chodník na hrebeň Vojenné.
Potok pramení a preteká katastrálnym územím obce Nová Bystrica v okrese Čadca v Žilinskom kraji.